Ρεβύθια σαλάτα, με μελωμένα καρότα, χουρμάδες και αμύγδαλα
Πλούσια ρεβυθοσαλάτα με ανατολίτικες επιρροές. Τα μελωμένα καρότα, οι χουρμάδες, τα αμύγδαλα αλλά και το μπαχαράτο ντρέσιγκ την κάνουν εθιστική.
400 γρ. μικρά καρότα, σε στρογγυλές φέτες του 1 εκ. , 20 ml ελαιόλαδο , 30 γρ. μέλι , 400 γρ. ρεβύθια βρασμένα και στραγγισμένα (ή από κονσέρβα, ξεπλυμένα και στραγγισμένα) , 100 γρ. χουρμάδες χωρίς κουκούτσι, ψιλοκομμένοι , 50-80 γρ. αμύγδαλα, χοντροσπασμένα , αλάτι, φρεσκοτριμμένο πιπέρι, 1 κουτ. γλυκού κύμινο σε σκόνη , 80 ml ελαιόλαδο , 30 ml χυμός λεμονιού , 1/2 κουτ. γλυκού πάπρικα καπνιστή, 1 σκελίδα σκόρδο, λιωμένη
Για να φτιάξουμε τη ρεβυθοσαλάτα, ξεκινάμε με το ντρέσινγκ και σε ένα μπολάκι ανακατεύουμε καλά όλα τα αντίστοιχα υλικά.Σε αντικολλητικό τηγάνι ζεσταίνουμε σε μέτρια φωτιά το ελαιόλαδο και το μέλι και σοτάρουμε τα καρότα για 15 λεπτά, μέχρι να μαλακώσουν, να μελώσουν και να αρχίσουν να ροδίζουν. Αποσύρουμε από τη φωτιά και τα αφήνουμε να κρυώσουν.Σε φαρδιά σαλατιέρα ρίχνουμε τα μελωμένα καρότα και όλα τα υπόλοιπα υλικά. Περιχύνουμε με το ντρέσινγκ, ανακατεύουμε και σερβίρουμε.
Καρότα,Ρεβύθια,Χορτοφαγικά